Հուլիսի 7-ին, Վիրահայոց Թեմի «Հայարտուն» կենտրոնում, կայացավ Վրաստանի հայ գրողների «Վերնատուն» միության համանուն տարեգրքի շնորհանդեսը: Վիրահայ ստեղծագործողներին համախմբող այս կառույցը շուրջ տասը տարի առաջ ստեղծել է իր տարեգիրքը, որի շրջանակներում յուրաքանչյուր երկամյակը մեկ, հայերեն, ռուսերեն, այս տարի արդեն նաև վրացերեն, հրապարակվում են միության անդամների և ոչ միայն նրանց, գործերը և թարգմանությունները: